Самара өлкәсендә татар мәгарифе көннәре үтте

	25 – 27 октябрьдә Самара өлкәсе мәгариф министрлыгы ярдәмендә һәм катнашында Татарстан Республикасының мәгариф министрлыгы Татар мәгарифе көннәре уздырды. Үткән атнада бу зур вакыйга турындагы язманың беренче өлешен бастырып чыгарган булсак, бүген дәвамын тәкъдим итәбез.	 Камышлының район Мәдә¬ният йортында гөрләп үткән очрашу кичәсеннән соң, Татарстан кунаклары Иске Ярмәкнең Уфа юлы өстендә төзелеп, быел гына гамәлгә кертелгән яңа кунакханәсендә кунып, иртәнге сәгать тугызда шушы авылның зур тарихлы урта мәктәбенә юл тоттылар. Аларны татарның кунак сые булып саналган бавырсак белән укучылар һәм мәктәп директоры Мәсхүдә Минегали кызы Габидуллина каршы алдылар. Кунакларны сәламләгәннән соң директор мәктәп музеен карап чыгарга тәкъдим итте. Иске Ярмәк авылының та¬рихын яхшы белгән укучылар Рәйсә Гыймадиева һәм  Дилия Сәлимова  мәгариф бел¬гечләрен экспонатлар белән таныштырып йөрделәр.  
	Эльмира ШӘВӘЛИЕВА	
Бердәмлек

	№ --- | 12.11.2017	


